**Ministru kabineta rīkojuma projekta**

**"Grozījumi Ministru kabineta 2021. gada 28. aprīļa rīkojumā** **Nr. 284 "Par pievienotās vērtības nodokļa summas, kas nav atgūstama kā priekšnodoklis, kompensēšanu akciju sabiedrības "RB Rail" veikto aktivitāšu ietvaros"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts "Grozījumi Ministru kabineta 2021. gada 28. aprīļa rīkojumā Nr. 284 "Par pievienotās vērtības nodokļa summas, kas nav atgūstama kā priekšnodoklis, kompensēšanu akciju sabiedrības "RB Rail" veikto aktivitāšu ietvaros"" (turpmāk – Rīkojuma projekts) izstrādāts, lai korekti noteiktu to, kā piešķirams finansējums pievienotās vērtības nodokļa (turpmāk – PVN) kompensēšanai, kas nav atgūstams kā priekšnodoklis, no akciju sabiedrības "RB Rail" (turpmāk – RBR) darījumiem ar Latvijā reģistrētiem PVN maksātājiem.Rīkojuma projekts stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Deklarācijas par Artura Krišjāņa Kariņa vadītā Ministru kabineta iecerēto darbību 85. punkts.Ministru kabineta 2018. gada 3. jūlija noteikumu Nr. 395 "Eiropas infrastruktūras savienošanas instrumenta finansēto transporta un telekomunikāciju nozares projektu saskaņošanas un īstenošanas uzraudzības kārtība" (turpmāk – Noteikumi) 7.1punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīkojuma projekts izstrādāts, lai korekti noteiktu to, kā piešķirams finansējums PVN kompensēšanai, kas nav atgūstams kā priekšnodoklis no RBR darījumiem ar Latvijā reģistrētiem PVN maksātājiem. Tādēļ nepieciešams veikt grozījumus Ministru kabineta 2021. gada 28. aprīļa rīkojumā Nr. 284 "Par pievienotās vērtības nodokļa summas, kas nav atgūstama kā priekšnodoklis, kompensēšanu akciju sabiedrības "RB Rail" veikto aktivitāšu ietvaros", precizējot tā 2. punktu un svītrojot 3. punktu. Būtībā ar grozījumiem tiek noteikts cits finansējuma avots pievienotās vērtības nodokļa summas, kas nav atgūstama kā priekšnodoklis, kompensēšanai par akciju sabiedrības "RB Rail" darījumiem, kas 2020. gada oktobrī, novembrī, decembrī veikti ar Valsts ieņēmumu dienesta Pievienotās vērtības nodokļa maksātāju reģistrā reģistrētiem nodokļu maksātājiem.Noteikumu 7.1 punkts paredz, ja projekta mērķis ir nacionālo interešu objekta izveide, atbalsta saņēmējs izmaksas, kas neatbilst finansēšanas līguma nosacījumiem, sedz no saviem līdzekļiem vai šo izmaksu segšanai piešķirtajiem valsts budžeta līdzekļiem. Valsts budžeta līdzekļus šādā gadījumā piešķir atbilstoši normatīvajiem aktiem par 74. resora "Gadskārtējā valsts budžeta izpildes procesā pārdalāmais finansējums" 80.00.00 programmā "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai" plānoto līdzekļu pārdales kārtību, ja atbalsta saņēmējam nav savu ieņēmumu vai iespējas piesaistīt citus finanšu resursus un par līdzekļu piešķiršanu no valsts budžeta ir pieņemts atsevišķs Ministru kabineta lēmums. Akciju sabiedrībai "RB Rail" (turpmāk – RBR) Rail Baltica projekta (turpmāk – Projekta) aktivitāšu īstenošanas procesā radušās pievienotās vērtības nodokļa izmaksas (turpmāk- PVN), kas saskaņā ar 2018. gada Eiropas Komisijas nostāju nav attiecināmas noslēgto finansēšanas līgumu ietvarā. Tā kā atbalsta saņēmējam RBR nav savu līdzekļu, bet tikai Projekta aktivitāšu realizācijai paredzētie līdzekļi, šo izmaksu segšanai nepieciešams piešķirt valsts budžeta līdzekļus. RBR ir apkopojis informāciju par PVN summu 2020. gada 4. ceturksnī, kas nav atgūstama kā priekšnodoklis un kuru RBR 2020. gadā ir faktiski samaksājis Valsts ieņēmuma dienesta PVN maksātāju reģistrā reģistrētiem nodokļu maksātājiem par preču piegādēm un pakalpojumiem, īstenojot Eiropas infrastruktūras savienošanas instrumenta finansētā Projekta horizontālās aktivitātes, kuras ir noteiktas Projekta finansēšanas līgumos un kuras vienlīdzīgās daļās līdzfinansē Igaunija, Latvija un Lietuva.2020. gada 4. ceturksnī RBR ir turpinājis īstenot sekojošas horizontālās aktivitātes: Infrastruktūras elementu iepirkumu izpēte, Izejmateriālu iepirkumu izpēte, Piegādātāju tirgus izpēte un konsolidēto iepirkumu ekonomija, Komunikācija un projekta reklāma, Dzelzceļš-gaiss pētījums, Rail Baltica līnijas elektroapgāde un apakšstacijas. Informācija par minēto aktivitāšu īstenošanas ietvaros faktiski samaksātajām PVN summām ir iesniegta Satiksmes ministrijā (turpmāk – Ministrija) un apkopota tabulā:RBR iesniegtie ar PVN apliekamie darījumi 2020. gada 4. ceturksnī *euro*

|  |  |
| --- | --- |
| Maksājumi par ar PVN apliekamiem darījumiem, t.sk. |   |
|  |
| 2020.gada 4. ceturksnis |
| Preču vai pakalpojumu vērtība bez PVN | 630 644,33 |
|  |  |
| PVN iekšzemē | 72 693,96 |
| PVN reverss | 57 177,49 |
| PVN summa, kas nav atskaitāma kā priekšnodoklis | 129 871,45 |
| Kopā | 129 871,45 |

Ministrija ir pārbaudījusi iesniegto informāciju un sagatavojusi atzinumu par veikto PVN maksājumu kompensēšanu RBR no valsts budžeta 129 871,45 EUR apmērā. Igaunijas un Lietuvas autorizācija RBR saņemt Igaunijai un Lietuvai kompensējamo PVN summu ir iestrādāta RBR Starpposma Finansēšanas līguma 2020. - 2021. gadam (turpmāk – Līgums) 2.6.2. apakšpunktā, kas paredz, ka PVN maksājumiem Latvijas Republikā reģistrētiem nodokļu maksātājiem RBR izmanto pašu kapitālu, kuru vienādās daļās ir finansējusi Igaunija, Latvija un Lietuva. Lai izpildītu RBR Akcionāru līguma 4.3. apakšpunktu, kas noteic, ka katra akcionāra daļa ir 33.33%, un 4.6. apakšpunktu, kas noteic, ka akciju proporcionalitātei ir jāsaglabājas, arī PVN maksājumiem izmantotās Latvijas iemaksas RBR kapitālā ir atgriežamas RBR. Igaunija un Lietuva PVN summas, kas nav atgūstamas kā priekšnodoklis un kuras RBR plāno maksāt Igaunijā un Lietuvā reģistrētiem PVN maksātājiem, RBR kompensē avansa maksājumu veidā. Pārrēķini par faktiski samaksāto PVN katras valsts PVN maksātājiem tiek veikti reizi gadā, attiecīgi palielinot vai samazinot nākamā finanšu gada avansu PVN maksājumiem. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts ietekmē RBR, jo no PVN kompensēšanas ir atkarīga stabila RBR finanšu plūsma un saimnieciskā darbība.Rīkojuma projekts netieši ietekmē jebkuru cilvēku, kurš nākotnē varētu izmantot Rail Baltica dzelzceļa līniju, jo bez PVN kompensācijas RBR nevarēs funkcionēt, kā rezultātā netiks izveidota Rail Baltica infrastruktūra. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskais regulējums nākotnē varētu ietekmēt tautsaimniecību kā valsts saimniecības nozari, jo, plānojot un īstenojot Rail Baltica projektu, tiek veidota tautsaimniecības vajadzībām, stabilas satiksmes interesēm, kā arī vides aizsardzības prasībām atbilstoša infrastruktūra.  |
| 3. | Administratīvo izmaksu monetārs novērtējums | Rīkojuma projekts neparedz jaunas administratīvās izmaksas. |
| 4. | Atbilstības izmaksu monetārs novērtējums | Projekts šo jomu neskar. Tiesiskais regulējums atbilstības izmaksas nerada. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0  | 0 | 0 | 0 |  0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0  | 0 |  0 | 0 |   0 | 0 |
| 1.2. valsts speciālais budžets | 0 | 0 | 0 |  0 | 0 |  0 |  0 |
| 1.3. pašvaldību budžets | 0 | 0 | 0 | 0  | 0 |  0 |  0 |
| 2. Budžeta izdevumi | 0 | 129 872  | 0 | 0 | 0 | 0 | 0 |
| 2.1. valsts pamatbudžets | 0 | 129 872  | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | - 129 872 | 0 | 0 | 0 | 0 | 0 |
| 3.1. valsts pamatbudžets | 0 | - 129 872 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | - 129 872 | 0 | 0 | 0 | 0 | 0 |
| 5.1. valsts pamatbudžets | - 129 872 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | RBR ar PVN apliekamie maksājumi 2020.gada 4. ceturksnī *euro*

|  |  |  |  |
| --- | --- | --- | --- |
| **Periods** | **PVN summa, kas nav atskaitāma, kā priekšnodoklis** | **Latvijā samaksātais PVN, kas ietverts piegādātāju rēķinos:  (62. rinda – 52. rinda -(P)priekšnodoklis)** | **Reversais aprēķinātais PVN:(52. rinda + 54. rinda + 55. rinda )** |
| 2020. gada oktobris | 35 809,04 | 15 106,03 | 20 703,01 |
| 2020. gada novembris | 19 050,89 | 14 976,60 | 4 074,29 |
| 2020. gada decembris | 75 011,52 | 42 611,33 | 32 400,19 |

 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav attiecināms. |
| 8. Cita informācija | Rīkojuma projektam ir ietekme uz valsts budžetu, skatoties viena gada ietvaros, jo valsts budžetā iemaksas par 2020. gada 4. ceturksni tika veiktas 2020.gadā, bet nauda tiek atmaksāta 2021.gada ietvaros. Izvērtējot kopumā pēc naudas plūsmas, ietekmes nav, jo PVN maksājumi jau ir ieskaitīti Latvijas valsts budžetā un attiecīgi tie ir jāpārdala Ministrijai, lai tā varētu veikt norēķinus ar RBR. Finansējums saskaņā ar Ministru kabineta 2018. gada 3. jūlija noteikumu Nr. 395 "Eiropas infrastruktūras savienošanas instrumenta finansēto transporta un telekomunikāciju nozares projektu saskaņošanas un īstenošanas uzraudzības kārtība" (turpmāk – Noteikumi) 7.1 punktā noteikto tiks pieprasīts no 74.resora "Gadskārtējā valsts budžeta izpildes procesā pārdalāmais finansējums" budžeta programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai". |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
|  **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, Finanšu ministrija. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Rīkojuma projekta īstenošana tiks veikta esošo valsts pārvaldes funkciju ietvaros, tā neietekmēs pārvaldes funkcijas vai institucionālo struktūru. |
| 3. |  Cita informācija | Nav. |

Satiksmes ministrs T. Linkaits

Vīza: valsts sekretāre I. Stepanova

Bērziņa, 67028083

Olita.Berzina@sam.gov.lv